ועדת הכנסת, כנסת 19, פרוטוקול מספר 41, 2013-09-30 10:00

אברהם מיכאלי: בוקר טוב.

אברהם מיכאלי: הנני מתכבד לפתוח את ישיבת ועדת הכנסת.

אברהם מיכאלי: היום כ"ו בתשרי תשע"ד, בלעז – ה-30 בספטמבר 2013.

אברהם מיכאלי: על סדר היום: בקשת יושב ראש הכנסת, אני מבין, לצאת לחוץ לארץ, ובחירת ממלא מקום בתקופת היעדרותו מן הארץ.

אברהם מיכאלי: אז הונחה בפנינו בקשה, ליושב ראש הוועדה: "הנני מתכבד להודיעך כי יושב ראש הכנסת, חבר הכנסת יולי יואל אדלשטיין עתיד לצאת את גבולות המדינה ביום ראשון, ב' בחשוון תשע"ד, ה-6 באוקטובר 2013, ולשוב ארצה ביום חמישי, ו' בחשוון תשע"ד, ה-10 באוקטובר 2013.

אברהם מיכאלי: ועל פי חוק יסוד הכנסת הוא מבקש למלא ממלא מקום במקומו, ואנחנו כינסנו את הישיבה לצורך זה.

<ירדנה מלר הורוביץ: כן, זו נסיעה לביקור רשמי בפרלמנט האיטלקי.

אברהם מיכאלי: שיהיה לו בהצלחה.

אורי מקלב: כמה שאלות.

אורי מקלב: בוקר טוב, קודם כל.

אברהם מיכאלי: בוקר טוב.

אורי מקלב: קודם, כל, הבנות – מילוי המקום הזה הוא רק לנסיעה הזו?

אברהם מיכאלי: להיעדרות הזאת בלבד.

<ירדנה מלר הורוביץ: תמיד זה פר תקופה.

<ירדנה מלר הורוביץ: אין - - -

אברהם מיכאלי: פר נסיעה.

אורי מקלב: אז למה אנחנו באמת לא קובעים ממלא מקום קבוע?

אורי מקלב: אני חושב שבקדנציה הקודמת היה איזה ממלא מקום ליושב ראש, היה ממלא מקום קבוע.

<ירדנה מלר הורוביץ: לא, אין דבר כזה.

אורי מקלב: חבר הכנסת יצחק וקנין לא היה ממלא מקום - - -

<ירדנה מלר הורוביץ: ממש לא.

אברהם מיכאלי: לא, הוא היה ממונה כל פעם.

<ירדנה מלר הורוביץ: כל פעם.

<ירדנה מלר הורוביץ: גם התקנון – בעת היעדרו, יפנה לוועדת הכנסת, וצריך - - -.

<ירדנה מלר הורוביץ: זה גם נכון, כי הוא מדווח על יציאתו, ואז קובעים - - -

אורי מקלב: אין תואר כזה – ממלא מקום היושב ראש?

אברהם מיכאלי: זה מכבד את הכנסת שיושב ראש הכנסת אומר: רבותיי, אני יוצא ליומיים - - -.

אברהם מיכאלי: תדעו שאני, אל תחפשו אותי, אני לא פה.

<ירדנה מלר הורוביץ: הוא מדווח על נסיעה, אתם ממנים לו ממלא מקום.

<ירדנה מלר הורוביץ: אין - - -

<אתי בן יוסף: אולי אפשר - - -

אברהם מיכאלי: דיברנו בזמנו עם עורכת הדין ארבל אסטרחן על זה, האם חושבים לשנות תקנון, שמידי תקופה למנות.

אברהם מיכאלי: אבל, לדעתי, זה נותן גם לוועדה את הכבוד הראוי לה וגם לכנסת את הכבוד הראוי לה, שיושב ראש הכנסת נעדר.

אברהם מיכאלי: שלא יחפשו את יושב ראש הכנסת ולא ידעו.

אברהם מיכאלי: כמו שראש הממשלה יוצא מהמדינה, ראש הממשלה מודיע וממנה ממלא מקום.

<ירדנה מלר הורוביץ: גם שרים.

<אתי בן יוסף: ויש כמה סגנים, שכל אחד, יגוונו.

אורי מקלב: - - - בעניין הזה כמו כל שר.

אורי מקלב: כל שר שנוסע הוא גם - - -

אברהם מיכאלי: נכון, נכון.

אורי מקלב: אני חושב שיש ממלא מקום לשר הביטחון בהיעדרו מהארץ.

אורי מקלב: אני - - - ממלא מקום קבוע.

אברהם מיכאלי: כל שר שיוצא מדווח לממשלה, קודם כל.

אורי מקלב: מדווח לממשלה.

אורי מקלב: אבל יש ממלא מקום - - -

<ירדנה מלר הורוביץ: גם לכנסת.

אברהם מיכאלי: לכנסת גם?

אברהם מיכאלי: כן?

<ירדנה מלר הורוביץ: בטח.

<אתי בן יוסף: כן, הוא מודיע לכנסת.

אורי מקלב: מודיעים לכנסת אבל למזכירות, לא לכנסת.

<נאזם באדר: אין לו ממלא מקום קבוע.

<ירדנה מלר הורוביץ: לא, - - -

אורי מקלב: למזכירות - - -

אברהם מיכאלי: בסדר, אז יודעים.

אברהם מיכאלי: יש מעקב.

<נאזם באדר: אין ממלא מקום קבוע גם לשר הביטחון.

אורי מקלב: לשר הביטחון אין ממלא מקום - - -

<נאזם באדר: לא.

<ירדנה מלר הורוביץ: אין דבר כזה.

אברהם מיכאלי: מי מבוקש הפעם למנות אותו?

<אתי בן יוסף: חבר הכנסת יצחק וקנין.

<ירדנה מלר הורוביץ: יושב ראש הכנסת ממליץ בפני ועדת הכנסת שאת מקומו ימלא סגן יושב ראש הכנסת, חבר הכנסת יצחק וקנין.

אברהם מיכאלי: בסדר גמור.

אורי מקלב: אני רוצה לציין לטובה: אני מבין שזו הנסיעה הראשונה שלו.

אברהם מיכאלי: השנייה.

אורי מקלב: השנייה, כבר.

אברהם מיכאלי: לפחות שאני יודע.

<אתי בן יוסף: הקודמת הייתה ב-3 בספטמבר.

אורי מקלב: - - -

אברהם מיכאלי: היינו פה בישיבת ועדה מיוחדת כזאת לפני חודש בערך?

אברהם מיכאלי: אני זוכר?

<אתי בן יוסף: אני אגיד לך בדיוק: הייתה ב-1 בספטמבר.

אברהם מיכאלי: נכון, ב-1 בספטמבר היינו פה.

<אתי בן יוסף: הוא נסע גם לשלושה ימים.

אברהם מיכאלי: אז מונתה חברת הכנסת גילה גמליאל.

אורי מקלב: אני רוצה לציין באמת שהוא לא נוסע רבות.

<אתי בן יוסף: נכון.

אורי מקלב: לא שאנחנו לא מודדים את הנסיעות האלה.

אורי מקלב: אבל, סך הכול, זה - - -

אברהם מיכאלי: אני עכשיו מזמין אותו לכמה נסיעות רשמיות איתי.

אברהם מיכאלי: אם הוא יבוא איתי אני אשמח.

<ירדנה מלר הורוביץ: הוא ייסע לקפריסין, גם אורח של הפרלמנט הקפריסאי.

אורי מקלב: כן, אבל הוא רוצה להזמין אותו לרוסיה, לגרוזיה – למקומות כאלה - - - מה להגיד - - -

אברהם מיכאלי: למה לא? מה?

אברהם מיכאלי: תשמע, איפה שיש לו גם השפעה.

אורי מקלב: יש לו גם השפעה.

אברהם מיכאלי: הוא שם נחשב לאוטוריטה, לא סתם.

אברהם מיכאלי: טוב, אנחנו מאחלים לו נסיעה טובה - -

אורי מקלב: והצלחה.

אברהם מיכאלי: - - והצלחה, ושיחזור בשלום אלינו.

אברהם מיכאלי: ואנחנו בוודאי מודיעים לו, לממלא מקומו, שיידע שהוא עוזב.

<ירדנה מלר הורוביץ: כן.

אברהם מיכאלי: הוא יודע מזה, נכון?

<ירדנה מלר הורוביץ: - - - יש לו - - - ואנחנו מודיעים.

<אתי בן יוסף: בוודאי.

<אתי בן יוסף: כבר הכנו - - - המכתב.

אברהם מיכאלי: בסדר גמור.

אברהם מיכאלי: טוב, אז הכינונו מכתב, ולכן אנחנו מברכים את יושב ראש הכנסת שיוצא לדרכו ושיחזור בשלום אלינו.

<ירדנה מלר הורוביץ: אמן.

אברהם מיכאלי: נצביע, מי בעד?

אברהם מיכאלי: הצבעה בעד מינוי חבר הכנסת יצחק וקנין כממלא מקומו של יושב ראש הכנסת בעת היעדרו מן הארץ – 2 נגד – אין נמנעים – אין ההצעה נתקבלה.

אורי מקלב: פה אחד.

אברהם מיכאלי: פה אחד – אין נגד ואין נמנעים.

אברהם מיכאלי: ואנחנו בכך מסיימים, סוגרים את הישיבה.

אברהם מיכאלי: תודה רבה.